Чит ил җырлары ачуыгызны китерәме? (Сораштыру)

	РФ Дәүләт Думасы депутатлары Яңа елга кадәр эшләп калыйм дип тырыша шикелле, бер-берсен уздырып яңа закон проектлары тәкъдим итә. Бу юлы “Массакүләм мәгълүмат чаралары турында”гы Законга үзгәрешләр кертеп, телевидение белән радио­да чит ил җырларын 15 процентка калдырмакчылар. 	 Канунның искәрмәсе дә бар: ул элек Советлар Союзына кергән дәүләт телләренә кагылмаячак. Законны бозучыларга штраф каралган: физик шәхескә штраф 30 мең сумга кадәр, ә юридик затларга – 100 мең сумга кадәр. Депутатлар телеканалларда рус җырларына караганда чит илнеке күбрәк дип зарлана, ачулары килә. Чит ил җырлары сезнең дә ачуны кабартамы? 

Ватаным Татарстан

	№ 203 | 27.12.2014	


